open-index/open-wikipedia-markdown huggingface dataset:
בססת (אלקלוזיס)

**בַּסֶסֶת** (באנגלית: **Alkalosis**) הוא מצב פתולוגי הנגרם מהפרעה באיזון החומצה-בסיס של הגוף. במקרה זה, כמות החומצה בנוזלי הגוף פוחתת, והאפקט הכימי עובר לערכים בסיסיים. אנו מדברים על בססת כאשר ערך ה-PH של הדם עולה מעל 7.45 (הוא בדרך כלל נע בין 7.35 - 7.45). ערך מעל 7.7 הוא בדרך כלל קטלני שגורם למוות.

אנחנו יכולים לדבר על בססת נשימתית שמתרחשת כאשר יותר מדי פחמן דו-חמצני משתחרר במהלך הנשיפה, בדרך כלל במהלך היפרוונטילציה כלומר נשימת יתר. אם האובדן של יוני H + גדול מדי, אנחנו מדברים על בססת מטבולית. זה יכול לכלול הקאות תכופות, דואורזיס (הפרשת שתן, במיוחד כאשר הוא מוגזם (פוליאוריה). המונח מציין ביחד את התהליכים הפיזיולוגיים העומדים בבסיס ייצור שתן מוגבר על ידי הכליות במהלך שמירה על מאזן הנוזלים), בעיות בכליות וכו'.

## סוגי הבססת
* בססת נשימתית
* בססת מטבולית

## סיבות גורמות
**בססת נשימתית.** הטריגר העיקרי של בססת נשימתית הוא היפרוונטילציה, מה שגורם לאובדן פחמן דו-חמצני. עשויות להיות לכך סיבות פסיכוגניות בעיקר, כגון תגובה לפחד או לכאב, או שהיא עשויה להתרחש במקרה של טטאניה (טטאניה או התקף טטאני הוא סימן רפואי המורכב מהתכווצות בלתי רצונית של שרירים, שעלולה להיגרם מהפרעות המגבירות את תדירות פוטנציאל הפעולה של תאי שריר או העצבים המפעילים אותם) או תסמונת רט.

בין המנגנונים המאזנים ומייצבים את אובדן הפחמן הדו-חמצני, ניתן להדגיש את הפירוק המוגבר של תוצרי הביניים של חיץ החומצה הפחמנית ליוני מימן וצריכת החומצה הפחמנית הקשורה, ששניהם יורידו את ה-PH של הדם.

**בססת מטבולית** יכולה להתרחש עקב הקאות ממושכות, מה שמפחית באופן משמעותי את תכולת החומצה ההידרוכלורית של תכולת הקיבה. התייבשות חמורה וצריכת אלקלי הם גורמים נוספים, אך הם יכולים להיגרם גם מתפקוד לקוי של הכליות או מדיאליזה שבוצעה בצורה לקויה. במקרים מיוחדים, תרופות משתנות והפרעות אנדוקריניות (תסמונת קושינג) עלולות לגרום לבססת.

## סיבוכים
בססת מטבולית בדרך כלל מלווה בהיפוקלמיה, כלומר ירידה בכמות האשלגן, אשר קשור, למשל, לחולשת שרירים, כאבי שרירים (מיאלגיה), התכווצויות שרירים (הנגרמות מתפקוד מופרע של שרירי השלד), ועצירות (הנגרמת כתוצאה מכך, רק במקרה של שרירים חלקים).

בנוסף להיפוקלמיה, יכולה להתפתח גם היפוקלצמיה, כלומר ירידה ברמת הסידן.

## מאמרים קשורים
* חמצת
* פיזיולוגיה של חומצה-בסיס
* הומאוסטזיס של חומצה-בסיס
* תסמונת חלב אלקלי
* חוסר איזון חומצה-בסיס מעורב
## קישורים חיצוניים
* 

## הערות שוליים

קטגוריה:מחלות אנדוקריניות, תזונתיות ומטבוליות
שון צה

**שון צה קה קאונג** (בסינית מסורתית: **謝家強**; נולד ב-3 במאי 1991 בסלפורד שבאנגליה) הוא כדורגלן הונג קונגי-אנגלי המשחק בעמדת הבלם בקבוצת הייד יונייטד מליגת העל של הפרמייר ליג הצפונית  ובנבחרת הונג קונג.

## חיים אישיים
צה נולד בסלפורד שבאנגליה לאב הונג קונגי ולאם אנגלייה ממוצא אירי.

## קריירת מועדונים
צה גדל במחלקות הנוער של מנצ'סטר יונייטד ומנצ'סטר סיטי. ב-10 באוגוסט 2012 חתם בקבוצת סאות' צ'יינה מליגת העל של הונג קונג, והחל לשחק בקבוצה הבוגרת של המועדון. בהמשך שיחק גם במועדונים טאי פו, R&F וקיצ'י במסגרת ליגת העל של הונג קונג.

ב-21 ביולי 2023 חתם צה בהייד יונייטד מליגת העל של הפרמייר ליג הצפונית .

## קריירה בינלאומית
ב-8 ביוני 2022 ערך צה את הופעת הבכורה שלו בנבחרת הונג קונג, בניצחון 2-1 על נבחרת אפגניסטן במסגרת מוקדמות גביע אסיה 2023.

נכלל בסגל נבחרת הונג קונג לטורניר גביע אסיה 2023.

## תארים
;סאות' צ'יינה
* אליפות הונג קונג (1): 2012/2013
* גביע ה-Senior Shield של הונג קונג (1): 2013/2014

;קיצ'י
* אליפות הונג קונג (1): 2020/2021

## קישורים חיצוניים

## הערות שוליים

קטגוריה:כדורגלנים הונג קונגים
קטגוריה:בלמי כדורגל הונג קונגים
קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני נבחרת הונג קונג
קטגוריה:כדורגלני גביע אסיה 2023
קטגוריה:אנגלים שנולדו ב-1991
קונקורדנציית היכל הקודש

[250px|ממוזער|שמאל|עמוד מה[קונקורדנציה של שלמה מנדלקרן, הוצאת שוקן, תשכ"ב. שמות הספרים ניתנים בקיצור של שמם הלטיני]]
**קונקורדנציית היכל הקודש** ("Veteris Testamenti Concordantiæ") היא קונקורדנציה לתנ"ך מאת שלמה מנדלקרן שיצאה לאור בשנת 1896.

בשנת 1884 פרסם מנדלקרן בגרמניה חוברת לדוגמה של הקונקורדנציה החדשה, והיא נתקבלה באהדה וברוב שבחים על ידי אנשי המדע. בשנת תרנ"ו (1896) הופיעה הקונקורדנציה במלוא הדרה וזכתה לתפוצה רבה בעשרות מהדורות באירופה, בארצות הברית ובישראל, גם בצילומים מוקטנים בכרך אחד או בשני כרכים. עד היום היא כלי שימושי לחוקרי לשון ומקרא. בסך הכול עמל על יצירתו קרוב ל-20 שנה.

את רוב חידושיו של "היכל הקודש" ויתרונותיו פירט מנדלקרן במבוא המפורט לספרו - "פתח ההיכל". העיקריים שבהם:

# מבחינת ההיקף והחומר, זאת הייתה הקונקורדנציה השלמה והמדויקת מכל קודמותיה. מנדלקרן בדק וגילה למעלה מ-5,000 השמטות בקונקורדנציות הקודמות, לרבות של פירסט, בוקסטורף, בער ודוידזון. כן תיקן שגיאות מרובות בהבאות מן המקרא, בחלוקת המשפטים ובמראי המקומות.
# את הפסוקים הביא לפי סדר הספרים של המסורת היהודית, ולא לפי הוולגטה, כאשר נהגו הכול לפניו.
# תשומת לב רבה ייחד לחלוקה ההגיונית של המובאות ולא לקיצוץ טכני בפסוקים, כפי שנהגו אחרים.
# הוא נתן קונקורדנציה שלמה מיוחדת לשמות הגוף, לאוצר המילים הארמי שבתנ"ך, לשמות הפרטיים עם כל מראי מקומותיהם.
# ליד כל ערך הביא בקיצור נמרץ ביאור קצר ומדעי בעברית וגם תרגום ללטינית.

הקונקורדנציה זכתה עם הופעתה להכרה בעולם המדע היהודי והנוצרי, ודחקה כמעט כליל את רגלי הקונקורדנציות האחרות. היא הוצגה בעמים כקונקורדנציה המקפת והמושלמת ביותר בנמצא, בייחוד לאחר התיקונים והמילואים המרובים שנוספו בה בידי מלומדים במהדורות שראו אור לאורך עשרות שנים. היא מנוקדת זעיר שם זעיר שם להקלת הקריאה, מפרטת את כל מילות השימוש והיחס וכל מילות הגוף למיניהן ולנטיותיהן ושמות פרטיים. מנדלקרן התבסס על המסורה הגדולה.

בשנת תרנ"ז יצא לאור גם קיצור הקונקורדנציה, ובו כל אוצר המילים עם מראי מקומות בלבד ("תבנית ההיכל"). מהדורה זו דמתה במבנֶהָ ל"ספר המילים" של שבי"ל, שהופיע כ-20 שנה לפניו; אך זו של מנדלקרן הייתה מקיפה ומדויקת בהרבה.

ספר התנ"ך שעליו מנדלקרן עבד להכין את הקונקורדנציה נמצא בספרייה הלאומית שבירושלים.

## קישורים חיצוניים
* 
* 
* 

## הערות שוליים

קטגוריה:קונקורדנציות לתנ"ך
קטגוריה:ספרי 1896
מיקל סקרלט

**מיקל הווארד יו סקרלט** (באנגלית: **Miquel Howard Hugh Scarlett**; נולד ב-27 בספטמבר 2000 בלונדון שבאנגליה) הוא כדורגלן גיאני-אנגלי המשחק בעמדת המגן הימני בקבוצת דולוויץ' המלט מליגת העל של ליגת איסת'מיאן  ובנבחרת גיאנה.

## קריירת מועדונים
סקרלט גדל במחלקת הנוער של ג'יליגהאם. ב-4 בספטמבר 2018 ערך את הופעתו היחידה במדי הקבוצה הבוגרת של המועדון, בהפסד 4-0 לפורטסמות' במסגרת פרס הפוטבול ליג לעונת . ב-24 בינואר 2019 הושאל לשפי יונייטד מהליגות הנמוכות באנגליה, ובסך הכל ערך שש הופעות ליגה במדי המועדון במהלך תקופת ההשאלה. בחודש נובמבר 2019 חתם סקרלט בקול'צסטר יונייטד מהפוטבול ליג השנייה, ובסך הכל ערך שבע הופעות ליגה במדי המועדון.

ב-12 בספטמבר 2021 חתם סקרלט בדולוויץ' המלט מהנשיונל ליג דרום, וב-22 ביולי 2022 חתם באיסטבורן בורו, גם היא מהנשיונל ליג דרום, מבלי שערך הופעה במדי דולוויץ' המלט.

ב-1 באוגוסט 2023 חזר סקרלט לדולוויץ' המלט, שבינתיים ירדה לליגת העל של ליגת איסת'מיאן .

## קריירה בינלאומית
ב-25 במרץ 2021 ערך סקרלט את הופעת הבכורה שלו בנבחרת גיאנה, בהפסד 3-0 לנבחרת טרינידד וטובגו במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים גיאנים
קטגוריה:מגני כדורגל גיאנים
קטגוריה:כדורגלנים אנגלים
קטגוריה:מגני כדורגל אנגלים
קטגוריה:לונדון: כדורגלנים
קטגוריה:כדורגלני ג'ילינגהאם
קטגוריה:כדורגלני קולצ'סטר יונייטד
קטגוריה:כדורגלני נבחרת גיאנה
קטגוריה:אנגלים שנולדו ב-2000
נורי סקוט

**נורי סקוט** (באנגלית: **Knory Scott**; נולד ב-6 ביוני 1999 בהמילטון שבברמודה) הוא כדורגלן ברמודה המשחק בעמדת הקשר ההתקפי בקבוצת הסטינגס יונייטד מליגת העל של ליגת איסת'מיאן  ובנבחרת ברמודה.

## קריירת מועדונים
סקוט גדל במחלקת הנוער של נורת' וילג' ראמס מברמודה.

ב-1 ביולי 2018 חתם סקוט בקידרמינסטר הריירס מהנשיונל ליג צפון . בסך הכל ערך שלוש הופעות ליגה במדי המועדון.

ב-25 בספטמבר 2020 חתם בהסטינגס יונייטד מהליגה הראשונה של ליגת איסת'מיאן . בתום עונת  העפיל עם המועדון לליגת העל של ליגת איסת'מיאן.

## קריירה בינלאומית
ב-15 באוקטובר 2019 ערך סקוט את הופעת הבכורה שלו בנבחרת ברמודה, בתיקו 0-0 נגד נבחרת גואטמלה במשחק ידידות. ב-30 במרץ 2021 הבקיע את שער הבכורה שלו בנבחרת, בניצחון 5-0 על נבחרת ארובה במסגרת מוקדמות מונדיאל 2022.

## קישורים חיצוניים

קטגוריה:כדורגלנים ברמודים
קטגוריה:קשרי כדורגל ברמודים
קטגוריה:כדורגלני נבחרת ברמודה
קטגוריה:ילידי 1999
I Lived

"**I Lived**" הוא סינגל של להקת הפופ רוק האמריקאית ואן ריפאבליק. השיר יצא ב-24 באוקטובר 2014 בהוצאת חברות התקליטים מוזלי מיוזיק גרופ ואינטרסקופ רקורדס. השיר מופיע כסינגל השישי של אלבום השלישי של הלהקה, *[[Native]]*. השיר נכתב והופק על ידי ראיין טדר ונואל זנקנלה.

נכון לספטמבר 2023, השיר הושמע למעלה מ-77 מיליון פעמים ביוטיוב, ולמעלה מ-406 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2014
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירי פופ רוק
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת אינטרסקופ רקורדס
On the Loose

"**On the Loose**" הוא סינגל של הזמר-יוצר האירי נייל הורן המופיע כסינגל הרביעי באלבום האולפן הראשון שלו, *[[Flicker (אלבום)|Flicker]]*. השיר יצא ב-16 בפברואר 2018 בהוצאת חברת התקליטים קפיטול רקורדס. השיר נכתב על ידי נייל הורן, ג'ון ראיין וג'וליאן בונטה, והופק על ידי ג'וליאן בונטה.

נכון לספטמבר 2023, השיר הושמע למעלה מ-50 מיליון פעמים ביוטיוב, ולמעלה מ-96 מיליון פעמים בספוטיפיי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי נייל הורן
קטגוריה:שירים באנגלית
קטגוריה:שירים שנכתבו על ידי ג'וליאן בונטה
קטגוריה:שירים שנכתבו על ידי ג'ון ראיין
קטגוריה:שירים שהופקו על ידי ג'וליאן בונטה
קטגוריה:בלדות פופ
קטגוריה:שירי פופ רוק
קטגוריה:סינגלים בהוצאת קפיטול רקורדס
Classic

"**Classic**" הוא סינגל של צמד הפופ האמריקאי MKTO. השיר יצא לראשונה ב-20 ביוני 2013 בהוצאת חברת התקליטים קולומביה רקורדס. השיר מופיע כסינגל השני של אלבום האולפן הראשון של הצמד, *MKTO*. השיר נכתב על ידי אי. קיד בוגראט, אנדרו גולדסטין, עמנואל קיריאקו ולינדי רובינס, והופק על ידי אי. קיד בוגראט ועמנואל קיריאקו.

נכון לספטמבר 2023, השיר הושמע למעלה מ-227 מיליון פעמים ביוטיוב, ולמעלה מ-1.1 מיליארד פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי לינדי רובינס
קטגוריה:שירי פאנק (Funk) אמריקאיים
קטגוריה:שירי פופ ראפ
קטגוריה:סינגלים בהוצאת קולומביה רקורדס
טימותי לו-טוטאלה

**טימותי ז'אק אורסל לו-טוטאלה** (בצרפתית: **Thimothée Jacques Orcel Lo-Tutala**; נולד ב-13 בפברואר 2003 בגונס שבצרפת) הוא כדורגלן צרפתי המשחק בעמדת השוער בקבוצת האל סיטי מהפוטבול ליג צ'מפיונשיפ.

## קריירת מועדונים
לו-טוטאלה גדל במחלקות הנוער של וסטהאם יונייטד, ברנטפורד וטוטנהאם הוטספר. ב-9 באוגוסט 2022 חתם בהאל סיטי מהפוטבול ליג צ'מפיונשיפ. ב-6 באפריל 2023 הושאל לסטיבנייג' מהפוטבול ליג השנייה, ובסך הכל ערך שבע הופעות ליגה במהלך תקופת ההשאלה, ולאחריה חזר להאל סיטי.

## קריירה בינלאומית
לו-טוטאלה היה חלק מסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני האל סיטי
קטגוריה:כדורגלני דונקסטר רוברס
קטגוריה:צרפתים שנולדו ב-2003
קאט דליה

**קטרינה סנדרה יוגואט** (באנגלית: **Katriana Sandra Huguet**; נולדה ב-29 ביולי 1990), המוכרת יותר בשם הבמה שלה **קאט דליה** (**Kat Dahlia**), וכן **קאט יו** (**Kat Hue**), היא זמרת-יוצרת וראפרית אמריקאית ממוצא קובני-לבנוני.

## ביוגרפיה
קאט דליה נולדה ב-29 ביולי 1990 במיאמי, פלורידה.

ב-29 בפברואר 2012, היא הוציאה את המיני-אלבום הראשון שלה, *Shades of Gray*.

ב-1 במרץ 2013, היא הוציאה את הסינגל "Gangsta". השיר הגיע, בשיאו, למקום ה-12 במצעד השירים מתחת להוט 100, למקום ה-48 במצעד ה-R&B/היפ-הופ איירפליי, למקום ה-25 במצעד השירים הקצביים, למקום ה-40 במצעד שירי ה-R&B/היפ-הופ, למקום ה-45 במצעד שירי ה-R&B/היפ-הופ הדיגיטליים, למקום ה-28 במצעד המיינסטרים R&B/היפ הופ איירפליי, למקום ה-13 במצעד שירי ה-R&B, למקום ה-21 במצעד הסטרימינג של שירי R&B, למקום ה-25 במצעד השירים הקצביים איירפליי, למקום ה-15 במצעד סינגלי ה-R&B הדיגיטליים, למקום ה-13 במצעד ה-Heatseekers ולמקום התשיעי במצעד סינגלי R&B/היפ הופ.

ב-21 בנובמבר 2013, היא הוציאה את המיקסטייפ הראשון שלה, *Seeds*.

ב-2014, היא הוציאה את הסינגל "Crazy". השיר הגיע, בשיאו, למקום ה-45 במצעד השירים הלטיניים, למקום ה-26 במצעד השירים הקצביים איירפליי.

ב-2014, היא דורגה במקום השמיני ברשימת "Next Big Sound" של בילבורד.

ב-13 בינואר 2015, היא הוציאה את אלבום האולפן הראשון שלה, *My Garden*. האלבום הגיע, בשיאו, למקום ה-54 בבילבורד 200, למקום ה-38 במצעד האלבומים המסחריים, למקום ה-38 במצעד האלבומים העכשוויים.

ב-2015, היא הוציאה את הסינגל "I Think I'm in Love". השיר הופיע (ללא קרדיט) בפרק "The Bed's Too Big Without You" של האנטומיה של גריי.

ב-9 במאי 2016, היא הוציאה את המיני-אלבום השני שלה, *20s, 50s, 100s*.

ב-2016, היא הופיעה בשיר "La Negra Tiene Tumbao" של איימה ניבולה . השיר הגיע, בשיאו, למקום ה-14 במצעד המוזיקה הטרופית איירפליי.

ב-4 במאי 2018, היא הוציאה, בשיתוף פעולה עם סאלאם רמי , את המיני-אלבום השלישי שלה, *South Beach Social Club*.

ב-30 באוקטובר 2020, היא הוציאה את אלבום האולפן השני שלה, *Seven*.

ב-2021, היא הייתה אחת מהכותבים של השיר "Selfish Love" של די ג'יי סנייק וסלינה גומז ושל השיר "Pa' Mis Muchachas" של כריסטינה אגילרה, בקי ג'י וניקי ניקול בהשתתפות נטי פלוסו.

ב-2022, היא הייתה אחת מהכותבים של השיר "Suéltame" של כריסטינה אגילרה וטיני ושל השיר "Cuando Me Dé la Gana" של כריסטינה אגילרה.

## קישורים חיצוניים
* 

קטגוריה:אמריקאים ילידי פלורידה
קטגוריה:מיאמי: אישים
קטגוריה:אמריקאים ממוצא לבנוני
קטגוריה:אמריקאים ממוצא קובני
קטגוריה:זמרות-יוצרות אמריקאיות
קטגוריה:ראפריות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
פרנסיס סרור

**פרנסיס סרור** (נולד ב-12 באוגוסט 1951) הוא רופא ילדים ישראלי, מנהל מחלקת כירורגיית ילדים בבית החולים וולפסון ופרופסור בחוג לכירורגיה בבית הספר לרפואה של אוניברסיטת תל אביב.

## ביוגרפיה
סרור נולד באלג'יר. בשנת 1978 סיים את לימודי הרפואה באוניברסיטת ליון ובשנת 1982 סיים התמחות בכירורגיה במרכז הרפואי רואן בצרפת. עם סיום ההתמחות עלה לישראל והחל התמחות בכירורגיית ילדים במרכז הרפואי וולפסון ובבית החולים אסף הרופא. החל משנת 1989 מכהן כרופא בכיר ביחידה לכירוגיית ילדים בבית החולים וולפסון, ובשנת 2008 מונה למנהל המחלקה.

## קריירה מקצועית
סרור הוא חבר באגודה הכירורגית הישראלית, באגודה הישראלית לכירורגיית ילדים, באגודה הישראלית לכירורגיה אנדוסקופית, ובאגודה האירופאית לכירורגיה אנדוסקופית. החל משנת 1999 הוא ומרצה בחוג לכירורגיה בבית הספר לרפואה של אוניברסיטת תל אביב.

תחומי העיסוק הקלני של פרופסור סרור כוללים: כירורגית מערכת העיכול בילדים, כירורגיה של מפשעות בילדים, כירורגיה של מחלות בית חזה בילדים, כירורגיה של ילודים, טיפול כירורגי בהשמנת יתר בילדים, ניתוחים זעירים בשיטות לפרוסקופיות (חלל הבטן) וטורקוסקופיות (חלל בית החזה)

תחומי המחקר של פרוספור סרור הם: הפרעות תנועתיות של מערכת העיכול ומגוון נושאים הקשורים לכירורגית ילדים, כגון: הרדמה, ברית מילה, כוויות, מחלות זיהמיות ועוד.

## קישורים חיצוניים
*  פרופסור סרור באתר בית החולים וולפסון.

קטגוריה:ישראלים ילידי אלג'יריה
קטגוריה:עולים בשנות ה-1980
קטגוריה:בוגרי אוניברסיטת ליון
קטגוריה:סגל המרכז הרפואי ע"ש אדית וולפסון
קטגוריה:סגל אוניברסיטת תל אביב: רפואה
קטגוריה:מנתחי ילדים ישראלים
קטגוריה:רופאי ילדים ישראלים
קטגוריה:כירורגים ישראלים
קטגוריה:ישראלים שנולדו ב-1951
This Town

"**This Town**" הוא סינגל של הזמר-יוצר האירי נייל הורן המופיע כסינגל המוביל באלבום האולפן הראשון שלו, *[[Flicker (אלבום)|Flicker]]*. השיר יצא ב-29 בספטמבר 2016 בהוצאת חברת התקליטים קפיטול רקורדס. השיר נכתב על ידי נייל הורן, ג'יימי סקוט, מייק נידל ודן בייר, והופק על ידי גרג קורסטין.

נכון לספטמבר 2023, השיר הושמע למעלה מ-78 מיליון פעמים ביוטיוב, ולמעלה מ-817 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלי בכורה מ-2016
קטגוריה:שירי נייל הורן
קטגוריה:שירים באנגלית
קטגוריה:שירים שהופקו על ידי גרג קורסטין
קטגוריה:בלדות משנות ה-2010
קטגוריה:בלדות פולק
קטגוריה:סינגלים בהוצאת קפיטול רקורדס
El Chavo Animado

**El Chavo Animado** היא סדרת טלוויזיה מונפשת מקסיקנית שנוצרה על ידי רוברטו גומז בולנוס, שמבוססת על קומדיית מצבים El Chavo del Ocho שיצא לאור ב־1972. היא הופקה על ידי Ánima Estudios ושודרה לראשונה ב-21 באוקטובר 2006 בערוץ Canal 5, Las Estrellas וCartoon Network.

## צוות מדבבים
* ז'סוס גוזמן – אל צ'אבו, גודינז
* סבסטיאן לאפור – קיקו, סניור באריגה (עונות 5–7)
* מריו קסטניידה – דון רמון, נהונהו
* אריקה אדוארדס – דוניה פלורינדה, פופיס
* חואן קרלוס טינוקו (עונות 1–2) ומואיז סוארס אלדנה (עונות 3–7) – פרופסור ג'ירפאלס
* אריקה מירלס – דוניה קלוטילדה "לה ברוחה דל 71"
* ויקטור דלגדו – סניור באריגה (עונות 1–5)
* מגי ורה – פאטי
* לאונרדו גרסיה (עונות 1–5) והקטור מירנדה (עונות 6–7) – חיימיטו, אל קרטרו
* ג'ולייטה ריברה – גלוריה

## ראו גם
* As Aventuras de Gui & Estopa
* בוא, כלב, בוא!
* בלואי

## קישורים חיצוניים
* 

## הערות שוליים

קטגוריה:סדרות טלוויזיה מקסיקניות
קטגוריה:תוכניות טלוויזיה בשפה הספרדית
קטגוריה:תופעות אינטרנט
קטגוריה:סדרות הנפשה
קטגוריה:סדרות טלוויזיה לילדים
אוריון (סדרת לוויינים)

שמאל|ממוזער|200px|תיאור הלוויין
**Orion** (ידוע גם כ-" Mentor" ו-"Advanced Orion") הוא סדרת לווייני ריגול בתחום מודיעין אותות. הסדרה מופעלת על ידי משרד הסיור הלאומי ופותחה בשיתוף פעולה עם סוכנות הביון המרכזית. השיגור הראשון בוצע בשנת 1995. עד לשנת 2023 ידוע על 8 שיגורים.

הלוויינים פועלים במסלול גאוסטציונרי. לפי השערות משקל הלוויינים כ-5,200 ק"ג והם בעלי אנטנה בקוטר של כ-100 מטר. יכולות של לווייני הסדרה לא פורסמו אך משערים שהם מסוגלים לקבל מידע על השידורים השונים לרבות הזנה לטלפון סלולרי.

עלות של שיגור בשנת 2009 הייתה כארבעה מיליארד $.

## לוויינים

## קישורים חיצוניים

* תיאור הלוויינים, באתר Encyclopedia Astronautica
* נתוני שיגורים, באתר Gunter's Space Page
* מידע על לווייני הסדרה

## הערות שוליים

קטגוריה:לוויינים אמריקאיים
קטגוריה:לווייני ריגול
Milstar

שמאל|ממוזער|200px|תיאור הלוויין
**Milstar** (ידוע גם כ-"Military Strategic and Tactical Relay") הוא סדרת לווייני תקשורת שמופעלת על ידי חיל החלל של ארצות הברית. מטרת מערכת לוויינים זו היא לספק תקשורת מוצפנת ואמינה לצורכי הכוחות המזוינים של ארצות הברית. השיגורים החלו בשנת 1994 והסתיימו בשנת 2003. בסך הכל בוצעו 6 שיגורים, לוויין אחד נאבד כתוצאה מתקלה במשגר.

הלוויינים מעבירים מידע בקצבים שונים מ-75 ביט לשנייה ועד ל-1,544 מגביט בשנייה. משקל הלוויין הוא כ-4,500 ק"ג. על הלוויין הותקן פאנל סולארי שמפסק 8 קו"ט לצורכי ציוד שידור. הלוויינים נבנו על ידי לוקהיד מרטין בעלות של כ-800 מיליון $ ללוויין. הלוויינים פועלים במסלול גאו סינכרוני.

כול הלוויינים שוגרו מנמל החלל קייפ קנוורל בעזרת משגר מדגם טיטן 4.

המערכת כוללת לוויינים, טרמינלים לתקשורת ותחנות בקרה בקרקע. לווייני המערכת יכולים ליצור קשר עם לווייני מערכת UFO.

המערכת מוחלפת הדרגה על ידי לוויני מסדרה AEHF.
## לוויינים

## קישורים חיצוניים
* תיאור הלוויינים, באתר Encyclopedia Astronautica
* נתוני שיגורים, באתר Gunter's Space Page
* מידע על לווייני הסדרה
* מידע מאתר רשמי

קטגוריה:לוויינים אמריקאיים
קטגוריה:לווייני תקשורת
הר עוזרר

**הר עוזרר** מתנשא לגובה של 538 מ', שהוא חלק משרשרת הררית היורדת מגבעון שבהר בית אל, צפונית לירושלים, ומאזור בית אענאן אל עמק איילון.

להר עוזרר ניתן להגיע דרך הפטרולים הישנה, המגיעה מנטף. במסגרת מבצע דני לאחר שהניסיונות לכבוש את משטרת לטרון נכשלו הוחלט לנסות את חירבת אבו לאחם. פלוגה מחטיבת יפתח כבשה את חירבת כוריכור אך נאלצה לסגת באבידות כבדות. ממזרח כבשו כוחות מחטיבת הראל את הכפר בית ת'ול ואת פסגת ההר ועמדו בהצלחה בהתקפות קשות של הלגיון הערבי. במסגרת זו הוחלט לשלוח מחלקה מפלוגה א' מגדוד מוריה שהיה אז תחת פיקוד חטיבת הראל, לכבוש את פסגת חירבת אבו לאחם כדי לאבטח ולחזק את כוחות הפלמ"ח המחזיקים בפסגת הר עוזרר (משלטי בית נובה) לקראת כניסת ההפוגה השנייה לתקפה.

הר עוזרר נמצא בין הכפר הערבי קטנה ובין מבוא חורון ובתחום שמורת נחל כפירה.
## קישורים חיצוניים
* 
## הערות שוליים

עוזרר
Run (שיר של ואן ריפאבליק)

"**Run**" הוא סינגל של הלהקה האמריקאית ואן ריפאבליק, המופיע כסינגל החמישי של אלבום האולפן החמישי של הלהקה, *[[Human (אלבום של ואן ריפאבליק)|Human]]*. השיר יצא ב-5 במאי 2021 בהוצאת חברות התקליטים אינטרסקופ רקורדס ומוזלי מיוזיק גרופ. השיר נכתב והופק על ידי ראיין טדר, ברנט קטצל, ג'ון נתנאל וטיילר ספרי.

נכון לספטמבר 2023, השיר הושמע למעלה מ-51 מיליון פעמים ביוטיוב, ולמעלה מ-478 מיליון פעמים בספוטיפיי.

גרסה לטינית של השיר, בשיתוף פעולה עם מריה אנג'ליק, יצאה ב-23 ביולי 2021. ב-30 ביולי 2021, יצאה גרסת הרמיקס של Jacaranda לשיר. ב-13 באוגוסט 2021, יצאה גרסת הרמיקס של קולינס לשיר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2021
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי פופ רוק אמריקאיים
קטגוריה:סינגלים בהוצאת אינטרסקופ רקורדס
ז'ראר באואר

**ז'ראר באואר** (בצרפתית: **Gérard Bauër**; 7 באוקטובר 1888 - 4 בספטמבר 1967) היה סופר, עיתונאי ומבקר ספרות ותיאטרון צרפתי, בנו של אנרי באואר ונכדו של אלכסנדר דיומא. 

ז'ראר באואר התחיל לעבוד בגיל צעיר, בגלל חיסרון כיס. הוא עבד בעיתון ל'אוראור⁨ של קלמנסו והגיע לביקורת הספרות. במהרה היה לבעל טור בל'אקו דה פריז ומ-1934 גם בעל טור בלה פיגארו.

את ספריו כתב תחת שם העט Guermantes (גרמנט).

ז'ראר באואר היה הבן השני של אנרי באואר ושל רעיתו פולין למריה. ב-23 במאי 1932 נשא לאישה את אלנה מרגרטה ון דר זאה וב-29 במרץ 1950 הם התגרשו.

בתקופת מלחמת העולם השנייה נדרש באואר על ידי שלטונות וישי להגיש אילן יוחסין. באואר, שאם אביו הייתה יהודיה, מצא מקלט בשווייץ, שם היו לו כמה חברים ובני משפחה והתגורר בבית שהיה בבעלות הורי אשתו. הוא המשיך משם לשלוח מאמרים לעיתונו עד שזה נסגר. על קורותיו באותה תקופה ועל רשמיו הוא כתב את Carnets d'un voyageur traqué (1942-1944) (יומניו של נוסע נרדף (1942-1944).

באואר היה נשיא כבוד של Société des gens de lettres אגודת אנשי הספרות, אגודה שסבו, אלכסנדר דיומא האב, היה בין מייסדיה.

היה מנהל העיתונות של פריז בשנת 1945 וחבר באקדמיה גונקור בשנת 1948. בשנת 1959 זכה בפרס הגדול של פריז על המפגש שלו בפריז.

## יצירות
* 1919, Sous les mers () רומן
* 1922, Recensement de l'amour à Paris (מפקד אהבה בפריז)
* 1924, Il faut parler le premier
* 1926, Éloge du désordre (בשבח אי הסדר)
* 1928, Les Métamorphoses du romantisme (המתמורפוזה של הרומנטיות)
* 1929, La Parisienne
* 1937, Les boulevards
* 1937, Les Billets de Guermantes I (כרטיסים מגרמן 1)
* 1947, Les Billets de Guermantes II (כרטיסים מגרמן 2)
* 1951, Instants et visages de Paris
* 1953, Histoire d'un palais de Paris : l'Élysée (ההיסטוריה של ארמון פריזאי:האליזה)
* 1954, L'Europe sentimentale (אירופה הסנטימנטלית)
* 1955, Dix rendez-vous avec Paris (10 מפגשים עם פריז)
* 1959, Rendez-vous avec Paris (מפגש עם פריז)
* 1961, Rien ne sert d'aimer et 3 autres pièces
* 1963, Quelqu'un d'autre 
* 1964, Chroniques I, 1934-1953 
* 1965, Chroniques II, 1954-1964 
* 1967, Chroniques III, 1965-1967 

## קישורים חיצוניים

* GÉRARD BAUËR EST MORT 

## הערות שוליים

קטגוריה:סופרים צרפתים
קטגוריה:עיתונאים צרפתים
קטגוריה:מבקרי תיאטרון
קטגוריה:מבקרי ספרות צרפתים
קטגוריה:משפחת דיומא
קטגוריה:צרפתים שנולדו ב-1888
קטגוריה:צרפתים שנפטרו ב-1967
אתר הנצחה לחללי מערכות ישראל ופעולות איבה (באר שבע)

**אתר הנצחה לחללי מערכות ישראל ופעולות איבה ב[[באר שבע]]**, אתר הנצחה עירוני לזכר תושבות ותושבי באר שבע שנפלו במערכות ישראל, בפעולות האיבה וחללים שנפטרו עקב נכותם. האתר נחנך ב-26 ביוני 2023.

## תיאור האתר
האתר נבנה על ידי אדריכל נוף, אריאל סדרה. האתר משתרע על שטח של 9.5 דונם. לאתר 3 כניסות. במרכז האתר רחבה גדולה וחשופה שבקצה הדרומי שלה קיר הנצחה ארוך, המחולק לשלושה חלקים ועליו חקוקים שמות הנופלים. על הקיר הגדול אלמנט הקרנה והוא מיועד לזכר חללי מערכות ישראל, החלק המרכזי לחללי פעולות האיבה והחלק השלישי הוא לחללי מערכות ישראל שנפלו עקב נכותם. בקצה הצפוני של הרחבה, טרסות ישיבה המיועדות לכ-180 אנשים. באתר, פארק עם שבילי הליכה וספסלים שבו מפוזרים סלעים גדולים, שכל אחד מהם מייצג חיל אחר של צה"ל.

## מיקום
אתר ההנצחה נמצא בשכונה ט' בדרום מערב באר שבע, בסמוך לבית הקברות הצבאי העירוני. הפארק תחום ברחוב מגידו בצפון, דרך ג'ו אלון בדרום, רחוב בית אל במערב וארבעת מאגרי המים של חברת מקורות במזרח.

## גלריה

קובץ:Memorial Park for the martyrs of Beer Sheva 13.jpg|
קובץ:Memorial Park for the martyrs of Beer Sheva 14.jpg|
קובץ:Memorial Park for the martyrs of Beer Sheva 9.jpg|
קובץ:Memorial Park for the martyrs of Beer Sheva 11.jpg|


## קישורים חיצוניים

* פיתוח פארק הנופלים באר שבע – ציבורי בתכנון, באתר ARIEL SADRA
* נחנך "אתר ההנצחה העירוני", באתר באר שבע בירת ההזדמנויות של ישראל, 26 ביוני 2023

קטגוריה:באר שבע: אנדרטאות
קטגוריה:באר שבע: גנים ופארקים
קטגוריה:אנדרטאות לזכר חללי מערכות ישראל
קרייג פרגוסון

**קרייג פרגוסון** (באנגלית: **Craig Ferguson**; נולד ב-17 במאי 1962) הוא קומיקאי, שחקן, סופר ומנחה טלוויזיה סקוטי-אמריקאי. הנחה את תוכנית האירוח המרכזית והמצליחה של רשת CBS, "The Late Late Show with Craig Ferguson", ברציפות מאז מ-2005 עד 2014. במהלך אותה התקופה זכה פרגוסון בפרס פיבודי עבור הראיון שלו משנת 2009 עם הארכיבישוף הדרום-אפריקאי דזמונד טוטו. בין השנים 2014 עד 2017 פרגוסון הנחה גם את השעשועון "Celebrity Name Game", תפקיד אשר זיכה אותו בשני פרסי אמי לבידור בשעות היום, וכמו כן בשנת 2016 הנחה את התוכנית "Join or Die with Craig Ferguson" בערוץ ההיסטוריה. בשנת 2017 פרגוסון הפיק והפיץ באינטרנט תוכנית בת שישה פרקים בשם "Couple Thinkers" בה כיכב לצד אשתו, מייגן וואלאס קנינגהם.

פרגוסון החל את קריירת הבידור כמתופף של להקות פאנק בגלאזגו כאשר היה בשנות העשרה. לאורך השנים לקח חלק בתוכניות שונות בטלוויזיה הבריטית וזכה גם להצלחה בהצגות תיאטרון בריטיות שונות. בהמשך עבר פרגוסון לארצות הברית, שם כיכב בין השנים 1996 עד 2004 בתפקיד נייג'ל וויק בסיטקום של ABC "המופע של דרו קארי". לאורך השנים פרגוסון כתב שלושה ספרים - "Between the Bridge and the River" (רומן), "American on Purpose" (ספר זיכרונות), והספר "Riding the Elephant: A Memoir of Altercations, Humiliations, Hallucinations & Observations". פרגוסון מחזיק הן באזרחות בריטית והן באזרחות אמריקאית.

פרגוסון כתב ושיחק בשלושה סרטים, ביים אחד מהם, והופיע בעוד מספר סרטים. לאורך השנים פרגוסון לקח גם חלק בדיבוב של דמויות שונות בסרטי וסדרות אנימציה בהן סדרת סרטי האנימציה הדרקון הראשון שלי (2010–2019) והסרטים פו הדוב (2011) ואמיצה (2012).

## פילמוגרפיה
### קולנוע

### טלוויזיה

### תוכן מקוון

### משחקי וידאו

## קישורים חיצוניים
* 

## הערות שוליים

קטגוריה:זוכי פרס פיבודי
קטגוריה:זוכי אמי - אישים: מנחה שעשועון
קטגוריה:סטנדאפיסטים אמריקאים
קטגוריה:שחקנים סקוטים
קטגוריה:מדבבים אמריקאים
קטגוריה:בריטים שנולדו ב-1962
Like I Do (שיר של דייוויד גטה, מרטין גריקס וברוקס)

"**Like I Do**" הוא סינגל של המפיקים המוזיקליים דייוויד גטה, מרטין גריקס וברוקס . השיר יצא ב-22 בפברואר 2018 בהוצאת חברת התקליטים What a Music, כסינגל השלישי של אלבום האולפן השביעי של גטה, *[[7 (אלבום של דייוויד גטה)|7]]*. בהוצאת חברת התקליטים השיר נכתב על ידי טאליי ריילי, שון דאגלס, ניק סילי, רוברט ברגין, דייוויד גטה, מרטין גריקס, ברוקס וג'ורג'יו טינפור, והופק על ידי דייוויד גטה, מרטין גריקס, ברוקס וג'ורג'יו טינפור.

נכון לספטמבר 2023, השיר הושמע למעלה מ-453 מיליון פעמים בספוטיפיי, ולמעלה מ-127 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי מרטין גריקס
קטגוריה:שירים באנגלית
קטגוריה:שירים שנכתבו על ידי מרטין גריקס
קטגוריה:שירים שהופקו על ידי דייוויד גטה
קטגוריה:שירי מוזיקת דאנס אלקטרונית
If I Lose Myself

"**If I Lose Myself**" הוא סינגל של להקת הפופ רוק האמריקאית ואן ריפאבליק. השיר יצא ב-8 בינואר 2013 בהוצאת חברות התקליטים מוזלי מיוזיק גרופ ואינטרסקופ רקורדס. השיר מופיע כסינגל השני של אלבום השלישי של הלהקה, *[[Native]]*. השיר נכתב על ידי ראיין טדר, ברנט קטצל, בני בלנקו וזאק פילקינס, והופק על ידי ראיין טדר, ברנט קטצל ובני בלנקו.

נכון לספטמבר 2023, השיר הושמע למעלה מ-160 מיליון פעמים בספוטיפיי, ולמעלה מ-114 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## גרסת אלסו

המפיק המוזיקלי השוודי אלסו הוציא גרסת רמיקס לשיר ב-30 במרץ 2013. גרסת רמיקס זו הופיעה במהדורה המחודשת של האלבום *[[Native]]*, וכן באלבום האולפן הראשון של אלסו, *[[Forever (אלבום של אלסו)|Forever]]*.

גרסת רמיקס זו הייתה מועמדת לפרס גראמי בקטגוריית הקלטת הרמיקס הלא קלאסית הטובה ביותר.

נכון לספטמבר 2023, גרסת הרמיקס הושמעה למעלה מ-332 מיליון פעמים בספוטיפיי, ולמעלה מ-32 מיליון פעמים ביוטיוב.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ראיין טדר
קטגוריה:שירים שהופקו על ידי בני בלנקו
קטגוריה:שירים שהופקו על ידי ראיין טדר
קטגוריה:בלדות פופ
קטגוריה:שירי פלטינה כפולה בארצות הברית
קטגוריה:סינגלים בהוצאת אינטרסקופ רקורדס
פאבל קוזנצוב (אמן)

**פאבל קוזנצוב** (1878–1968) היה צייר וגרפיקאי רוסי.

## חיים וקריירה
קוזנצוב היה בנו של צייר איקונות ונכד של גנן.
ממוזער|268x268 פיקסלים|ערב בסטפות
הוא למד בסראטוב בבית הספר לאמנות בוגוליובוב (1891–1896), אחר כך בית הספר לציור, פיסול ואדריכלות במוסקבה (1897–1904) וכן למד במשך שנה בפריז (1905).

ציוריו המוקדמים הוצגו על ידי קבוצת מיר איסקוסטבה, והוא היה קשור קשר הדוק עם הסימבוליסטים הרוסים. הוא עזר בארגון תערוכת "ורד הארגמן" (1904) והיה מייסד ומנהיג "הוורד הכחול" ב-1907. לימד במכון סטרוגנוב (1917–1918; 1945–1948) ובמכון לאמנויות יפות במוסקבה (1918–1918). 37). הוא עמד בראש מדור הציור של נרקומפרוס עד 1921, אך ירד ממעמדו הרשמי עם כניסתו של הריאליזם הסוציאליסטי.

לאחר מהפכת אוקטובר לקח קוזנצוב חלק בפרסום כתב העת Put Osvobozhdenija (נתיב השחרור) ולקח על עצמו פעילויות הוראה. בשנים 1919 עד 1924 עמד בראש מדור הציור במחלקה לאמנות של הקומיסריאט העממי לחינוך של ה-RSFSR (Narkompros). הוא צייר דיוקנאות מרהיבות של אשתו ילנה בבוטובה (1921–1922) ועיצב את סדרות הליטוגרפיה טורקסטאן ובוכרה ההררית (1922–1923). בשנת 1923
ממוזער|469x469 פיקסלים|איסוף פירות
ציוריו המוקדמים של קוזנצוב אופייניים לחקירה הפואטית של קבוצת הוורד הכחול של עולם פנימי ודמיון באמצעות סמלים ארכיטיפיים. לאחר 1910 הוא התחבר יותר אל התרבות העממית, המשיך להסתמך על הצבעים העשירים והמקצבים ההרמוניים של הסימבוליסטים, אך פישט את יצירותיו.

לאחר טיול בערבות הוולגה (1911–1912) ולמרכז אסיה (1912–1913), החלה תקופת יצירה חדשה עבור קוזנצוב. נוצרו יצירותיו הקירגיזיות והסדרה הבוכרה.

קוזנצוב לימד מ-1917 עד 1937 ולאחר מלחמת העולם השנייה, לימד במכון לאמנות במוסקבה ובמכונים אחרים.

חלק מיצירותיו נמצאות במוזיאון לאמנות סרטוב רדישצ'וב.

קוזנצוב נפטר במוסקבה ונקבר בבית הקברות בוודנסקויה.

## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1878
קטגוריה:סובייטים שנפטרו ב-1968
כולם עושים קקי

**כולם עושים קקי** הוא ספר ילדים יפני שנכתב ואויר על ידי סופר הילדים הפורה טארו גומי.

התרגום לעברית פורסם לראשונה ב-2003.

הספר מלמד את הילדים שכל בעלי החיים עושים את צורכיהם ושהם תמיד עשו זאת. הספר נועד להפיג את הבושה והמבוכה סביב פעולת עשיית הצרכים בכך שהוא מסביר לילדים שזהו חלק טבעי מהחיים.

הספר תורגם לשפות שונות.

## עלילה
בספר אין עלילה. שישה עשר העמודים הראשונים מכילים הנחיות שונות לגבי עשיית צרכים אצל בעלי חיים בצורת של הפכים ("פיל עושה קקי גדול" ו"עכבר עושה קקי קטנטן"), השוואות (שמינים שונים של חיות מייצרים קקי בגדלים וצורות שונות) וכן שאלות ("איך נראה הקקי של הלווייתן?").

בעמוד השבעה-עשר מוצג נער עם סרבל שחור וחולצה אדומה, שרץ לשירותים. לאחר מכן, הספר ממשיך ומסביר כיצד אנשים בכל הגילאים, ממבוגרים ועד ילדים קטנים, עושים את צורכיהם וכיצד תינוקות עשויים להשתמש בחיתולים. לאחר מכן, יש רק שלושה איורים נוספים אשר לא מציגים את הילד. בעמוד הבא של הספר, הילד משתמש בנייר טואלט ומוריד את המים באסלה. החלק האחרון של הספר מסביר שבגלל שכל בעלי החיים אוכלים, הם חייבים לעשות את צורכיהם, והספר מסתיים במבט מאחור של הילד ושישה בעלי חיים שונים מטילים צואה ובמילים "כולם עושים קקי".

## פרסום
*כולם עושים קקי* נכתב על ידי טארו גומי, ופורסם לראשונה בשנת 1977, ביפנית.

הספר יצא לראשונה באנגלית בשנת 1993, ויצא בעברית עשור לאחר מכן, בשנת 2003.

## ראו גם

* גמילה מחיתולים

## קישורים חיצוניים
* 

## הערות שוליים

קטגוריה:ספרי ילדים ונוער
קטגוריה:ספרות ילדים ונוער
קטגוריה:ספרי 1977
מרי אן קוטון

**מרי אן קוטון** (באנגלית: **Mary Ann Cotton**; 31 באוקטובר 1832 - 24 במרץ 1873) הייתה רוצחת מורשעת שהוצאה להורג בעקבות הרעלת בנה החורג. חרף הרשעתה היחידה ברצח, יש הטוענים כי היא הייתה רוצחת סדרתית שרצחה כ-21 בני אדם, ביניהם שלושה מתוך ארבעת האנשים שלהם הייתה נשואה, ו-11 מתוך 13 ילדיה. שיטת הרצח המועדפת עליה הייתה כנראה הרעלה באמצעות ארסן.

## הקורבנות
בין הקורבנות המיוחסים לקוטון היו:

* בעלה הראשון, וויליאם מובריי.
* בעלה השני, ג'ורג' ווארד.
* בעלה השלישי, ג'יימס רובינסון.
*בעלה הרביעי, פרדריק קוטון.

## המעצר
שמועות החלו לעורר חשדות, ודוקטור וויליאם ביירס קילבורן, שבחן את גופתו של בנה של מרי אן, צ'ארלס, החל בחקירה עצמאית. הוא בדק דגימות, ובבדיקות הוא מצא ארסן. הוא דיווח למשטרה, שעצרה את מרי אן.

## הוצאה להורג
ב-24 במרץ 1873 מרי אן הוצאה להורג בתלייה. המפרקת שלה לא נשברה במהלך התלייה, והיא נחנקה למוות על חבל התלייה.

## בתרבות

* הלהקה מקברה (אנ') הוציאה לאור בשנת 2011 שיר בשם "מרי אן" המדבר על קוטון.
* בשנת 2015 צולם סרט על חייה עם ג'ואן פרוגט בתפקיד ראשי.

## ראו גם

* ארז'בט באטורי

## קישורים חיצוניים
* 
* 

## הערות שוליים

קטגוריה:רוצחות סדרתיות בריטיות
קטגוריה:ילידות 1832
קטגוריה:נפטרות ב-1873
יוליה ורומן שצ'פניוק

[250px|ממוזער|שמאל|[שלט רחוב|שלט הרחוב על שמם של בני הזוג שצ'פניוק בירושלים]]
**יוליה ורומן שצ'פניוק** (Yuliya and Roman Shchepanyuk; יוליה נפטרה ב-1964) היו בני זוג מהעיר בוריסלב שבפולין (כיום באוקראינה), אשר בימי מלחמת העולם השנייה הסתירו בביתם את בני משפחת וייס היהודים. בשל כך הוכרו על ידי מוסד יד ושם כחסידי אומות העולם.

## מעשה ההצלה
שכניהם של בני הזוג שצ'פניוק בבוריסלב היו בני משפחת וייס - ההורים מאיר וגניה והילדים אהרון, מילה ושבק (לימים שבח).

לאחר פלישת הגרמנים לברית המועצות נערכה ב-1 ביולי 1941 בבוריסלב אקציה שבה נרצחו כמה מאות יהודים. יוליה ורומן שצ'פניוק העניקו מחסה למשפחת וייס באותה אקציה, כמו גם באקציות הבאות, עד אוגוסט 1942, ובכך הצילו אותם ממוות.

לאחר האקציה באוגוסט 1942 הוקמו שני גטאות בבוריסלב ובני הזוג וייס עברו לאחד מהם ומסרו את ביתם למשפחת שצ'פניוק.

באוקטובר 1942, כשהחלה האקציה הבאה, ברחו בני משפחת וייס במטרה להגיע למחסה אצל משפחת שצ'פניוק. בסערת הבריחה התפצלה המשפחה: גניה ושני הילדים הצעירים הסתתרו במשך כמה ימים אצל זוג פולני קתולי, אנה ומיכאל גוראל. מאיר ואהרון וייס הגיעו לביתם הקודם, שהיה מאוכלס כעת על ידי הזוג שצ'פניוק, והם הסכימו להחביא אותם עד שיסתיימו הרדיפות. זמן קצר לאחר מכן הצטרפו אל מאיר ואהרון גניה והילדים הקטנים, וכן הלנה גרינפלד, אחותה של גניה, עם בנה מילק. כולם הוסתרו מאחורי קיר כפול של חדר, שבנו מאיר וגניה וייס בעוד מועד.

באביב 1943 התעורר החשד שזרים איתרו את מקום מחבואם של המסתתרים. אז עברו הם בחשאי למרתף מוסווה היטב של בית סמוך, ששימש את העירייה כגן ילדים. בשלב זה הצטרפו מריה פוטז'נה ובנה תדיאוש למשפחת שצ'פניוק במאמציהם להציל את משפחת וייס המורחבת. ביוזמתה של פוטז'נה הובא למרתף גם ישראל בוכמן וכך עלה מספר המסתתרים לשמונה. כולם שרדו, הודות לעזרה שקיבלו ממשפחת שצ'פניוק וממריה פוטז'נה ובנה, עד ששוחררו ב-7 באוגוסט 1944.

## לאחר השואה
בני משפחת גרינפלד היגרו לקנדה. בני הזוג וייס מצאו את דרכם לישראל. אהרון וייס הפך לחוקר השואה. שבח וייס היה לפוליטיקאי וכיהן כיושב ראש הכנסת וכשגריר ישראל בפולין.

ב-5 במרץ 1984 הכיר יד ושם ביוליה ורומן שצ'פניוק כחסידי אומות העולם.

בשנת 2000 הכיר יד ושם גם במיכאל ואנה גוראל כחסידי אומות העולם וב-2001 ניתנה הכרה זו למריה פוטז'נה ובנה תדיאוש.

בשנת 2023 קראה עיריית ירושלים דרך להולכי רגל בשכונת רמת בית הכרם בעיר על שמם של בני הזוג שצ'פניוק.

## קישורים חיצוניים
* 
* "בין קירות הבית"- סיפורו של ניצול השואה אהרון וייס, באתר יד ושם
* 

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:זוגות חסידי אומות העולם
אצטדיון ארקי

**אצטדיון ארקי** (באיטלקית: **Stadio Arechi**) הוא אצטדיון רב תכליתי הממוקם בסלרנו, שמחוז קמפניה באיטליה. לאצטדיון קיבולת של 37,800 מקומות (31,300 מאושרים למשחקי כדורגל). והוא קרוי על שמו של הדוכס הלומברדי ארקי השני ועל כן הוא מכונה "נסיך האצטדיונים".

האצטדיון נחנך בשנת 1990, והוא החליף את אצטדיון דונאטו וסטוטי בתור מגרשה הביתי של סלרניטנה.

## היסטוריה
בתחילת שנות ה-80 אוהדים מקומיים ביקשו בהפגנות מחאה להתערב כדי להקים אצטדיון שיחליף את אצטדיון דונאטו וסטוטי שהיה בעל תנאים ירודים, ושימש כמגרשה הביתי של מועדון הכדורגל המקומי סלרניטנה. ובשנת 1984 החל תהליך הבנייה. בשנת 1988, ניתן אישור על ידי אופ"א להשתמש בכספים שנועדו למונדיאל 1990 לבניית המתקן החדש של סלרנו.

המבנה נחנך בספטמבר 1990, במשחק נגד פדובה, שהסתיים בתוצאה 0–0, וסימן את חזרתה של סלרניטנה לסרייה ב' לאחר 23 שנים. ב-1998, לאחר שהקבוצה הצליחה להעפיל לסרייה א', בוצע שיפוץ באצטדיון כדי להתאים את המתקן לדרישות של הליגה הבכירה. בשנת 2019 שופץ האצטדיון פעם נוספת, כדי לארח מספר משחקי כדורגל, כולל גמר טורניר הגברים של אוניברסיאדת נאפולי 2019. בהמשך בשנת 2021 כאשר שבה סלרניטנה לסרייה א' עבר האצטדיון שיפוץ נוסף בכדי להתאים אותו לתקנים של הסרייה א'.ימין|ממוזער| מבט ליציע באצטדיון ארקי

## נתונים טכניים
ממוזער| החזית החיצונית של האצטדיון
לאצטדיון מבנה בטון מזוין בעל צורה מלבנית, כאשר היציעים מחולקים לארבע טריבונות סימטריות ללא חיבורי פינות. המשטח עשוי דשא טבעי באורך 105 מטר וברוחב 68 מטר. מכיוון שאין לאצטדיון מסלול אתלטיקה, אין מרווחי ביניים בין המגרש ליציעים. בתחילה הכיל המגרש 45,000 מושבים, אך לאחר השינויים שנעשו עם השיפוץ ב-1998 הוגדלה הקיבולת ל-50,000 מושבים, מתוכם 205 שמורים לגלריית העיתונות. בעקבות שינויי חקיקה בנוגע לאצטדיונים, הקיבולת הכוללת צומצמה ל-37,800 מושבים. (מתוכם 31,300 מאושרים למשחקי כדורגל).

## נבחרת איטליה
אצטדיון ארקי אירח שלושה משחקים של נבחרת איטליה בכדורגל, משחק הנבחרת הראשון שאירח האצטדיון התקיים ב-1 במאי 1991 במסגרת מוקדמות יורו 1992 בו ניצחה נבחרת איטליה 3–1 את נבחרת הונגריה. ב-25 במרץ 1995 אירח האצטדיון משחק נוסף של הנבחרת בו ניצחה איטליה 4–1 את נבחרת אסטוניה במסגרת מוקדמות יורו 1996. ב-18 בנובמבר 1998 אירח האצטדיון משחק ידידות מול נבחרת ספרד שהסתיים בתוצאה 2–2.

## קישורים חיצוניים

* 

## הערות שוליים

קטגוריה:דפים עם תרגומים שלא נסקרו
ארקי
ארקי
קטגוריה:קמפניה
נאייקס

**נאייקס בע"מ** היא חברת הייטק בינלאומית שבסיסה בישראל, העוסקת בפיתוח ומכירת פתרונות ושירותים דיגיטליים לסליקה ותפעול עסקים. מטה החברה ממוקם בהרצליה, ויש לה משרדים בארצות הברית, בריטניה, גרמניה, יפן, הרפובליקה העממית של סין, אוסטרליה וניו זילנד.

המוצרים העיקריים של החברה הם מכשירי נקודת מכירה (POS), מסופונים לתשלום בכרטיסי חיוב במגע וללא מגע, כמו גם תשלום בטכנולוגיית תקשורת טווח אפס NFC.

## היסטוריה
החברה נוסדה בשנת 2005 בתל אביב על ידי יאיר נחמד (מנכ"ל) ודוד בן אבי (מנהל טכנולוגיות ראשי). בעת הקמתה התמקדה החברה באספקת פתרונות ושירותים כוללים לנקודות מכירה ושירות בלתי מאוישות, דוגמת מכונת ממכר, מתקני שטיפת מכוניות ומכונות קפה משרדיות. הפתרון שפיתחה איפשר תשלום ללא שימוש במזומנים, באמצעות כרטיסי אשראי, סמארטפונים, הודעות וקוד סריקה. בהמשך הרחיבה החברה את פעילותה גם לתחום של תשלום דיגיטלי בתחבורה ציבורית.

באפריל 2014, רכשה את חברת InOne Technologies LLC, שבסיסה במרילנד, שהפכה לחברת הבת האמריקאית שלה. ביולי 2016, רכשה את חברת VendSys.

בדצמבר 2016, חברת SafeCharge, חברת סליקת תשלומים שהייתה בבעלות איש העסקים טדי שגיא, השקיעה בנאייקס 24.5 מיליון דולר.

בתחילת 2017, רכשה את VendCheck שהפכה לחברה הבת האוסטרלית שלה. בספטמבר 2019, רכשה את חברת "מודולריטי טכנולוגיות", חברת הזנק מתל אביב שפיתחה פתרון לתשלומים דיגיטליים, במטרה להציע פתרונות בתחום נקודות המכירה המאוישות.

בינואר 2020 גייסה 60 מיליון דולר לפי שווי של 400 מיליון דולר מקרן השקעות אמריקאית פרטית.

במאי 2021, הונפקה החברה , והייתה הנפקת הטכנולוגיה הגדולה בתולדות הבורסה. החברה גייסה 210 מיליון דולר לפי שווי שוק של 930 מיליון דולר ש-75% מהכסף גויס ממשקיעים זרים.

ביולי 2021 רכשה את Weezmo, סטארט אפ ישראלי שפיתח פתרון לקבלת חשבונית ב-SMS.

בינואר 2022, רכשה את חברת און טרק אינובישנס, חברה ישראלית ותיקה העוסקת בפיתוח ושיווק פתרונות תשלום דיגיטליים באמצעות טכנולוגיית תקשורת טווח אפס (NFC), שנקלעה לקשיים תזרימיים.

בספטמבר 2022, החלה מניית החברה להיסחר גם בנאסד"ק כמניה דואלית.

## קישורים חיצוניים
* 
* 

* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות פינטק
קטגוריה:תעשיית אלקטרוניקה בישראל
קטגוריה:חברות ישראליות הנסחרות בנאסד"ק
קטגוריה:הרצליה: חברות
קטגוריה:חברות הנסחרות ביותר מבורסה אחת
Didn't I

"**Didn't I**" הוא סינגל של הלהקה האמריקאית ואן ריפאבליק, המופיע כסינגל השלישי של אלבום האולפן החמישי של הלהקה, *[[Human (אלבום של ואן ריפאבליק)|Human]]*. השיר יצא ב-12 במרץ בהוצאת חברות התקליטים אינטרסקופ רקורדס ומוזלי מיוזיק גרופ. השיר נכתב על ידי ראיין טדר, ברנט קטצל, זאק סקלטון, ג'יימס אברהרט וקייגו, והופק על ידי ראיין טדר, ברנט קטצל וג'ון נתנאל.

נכון לספטמבר 2023, השיר הושמע למעלה מ-98 מיליון פעמים בספוטיפיי, ולמעלה מ-39 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי פופ רוק
קטגוריה:סינגלים בהוצאת אינטרסקופ רקורדס
מיילסטונס

**מיילסטונס** (), ידועה גם בשם **המיילסטונס**, הייתה להקת רוק אוסטרית, שפעלה בין השנים 1968–1975. ייצגה את אוסטריה באירוויזיון 1972, שנערך באדינבורו שב, עם השיר "Falter im Wind".

## קריירה מוזיקלית
הרכבה המקורי של הלהקה כלל את בטריקס נוינדלינגר, גינטר גרוסלרכר, רוברט אונטרווגר ורודי טינסובין. אלבום הבכורה שלה, *Milestones*, יצא לאור ב-1970. כשנתיים לאחר מכן עזבו אונטרווגר וטינסובין את ההרכב, ואת מקומם תפסו נורברט נידרמאייר וכריסטיאן קולונוביץ.

באותה שנה נבחרו מיילסטונס על ידי תאגיד השידור האוסטרי לייצג את המדינה באירוויזיון 1972. שירם לתחרות, "Falter im Wind", אופיין בסגנון עכשווי ומיוחד ביחס לשאר השירים המתחרים. ב-25 במרץ סיימה הלהקה במקום החמישי מתוך 18 מדינות משתתפות.

אלבומו השני של ההרכב, *Emigration*, פורסם ב-1973. לאחר שנתיים הוציאו חברי הלהקה הודעה משותפת על פירוקה. ניונדלינגר וגרוסלרכר הצטרפו לבטרפלייס, שייצגה את אוסטריה באירוויזיון 1977; ואילו נידרמאייר חבר לספרינגטיים, שהופיעה גם כן באירוויזיון 1978.

## קישורים חיצוניים

## הערות שוליים

קטגוריה:להקות אוסטריות
קטגוריה:להקות רוק
קטגוריה:משתתפי אירוויזיון 1972
קטגוריה:נציגי אוסטריה באירוויזיון
קטגוריה:להקות שהוקמו בשנת 1968
קטגוריה:להקות שהתפרקו בשנת 1975
Diamonds (שיר של סם סמית')

"**Diamonds**" הוא סינגל של סם סמית', שמופיע כסינגל השני של אלבום האולפן השלישי של סמית', *[[Love Goes]]*. השיר יצא ב-18 בספטמבר 2020 בהוצאת חברת התקליטים קפיטול רקורדס. השיר נכתב על ידי סם סמית', שלבאק ואוסקר יירס, והופק על ידי שלבאק ואוסקר יירס.

נכון לספטמבר 2023, השיר הושמע למעלה מ-388 מיליון פעמים בספוטיפיי, ולמעלה מ-140 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי אוסקר יירס
קטגוריה:שירים שנכתבו על ידי סם סמית'
קטגוריה:שירים שנכתבו על ידי שלבאק
קטגוריה:שירים שהופקו על ידי שלבאק
קטגוריה:שירים על יהלומים
קטגוריה:שירי דאנס-פופ
קטגוריה:שירי דיסקו
קטגוריה:סינגלים בהוצאת קפיטול רקורדס
Falter im Wind

"**Falter im Wind**" (בעברית: "**פרפרים ברוח**") הוא סינגל שהוקלט על ידי להקת הרוק האוסטרית מיילסטונס. את השיר הוציאה בשנת 1972 לאור חברת התקליטים WN הפקות, והוא נבחר על ידי תאגיד השידור האוסטרי לייצג את המדינה באירוויזיון 1972.

## על השיר
"Falter im Wind" נכתב והולחן על ידי היינץ רודולף אונגר, ריצ'רד שנהרץ ומנואל ריגוני. את הפקתו המוזיקלית ביצע גוטפריד אינדרה. הוא אופיין בסגנון פופי עכשווי ביחס לשאר השירים המתחרים. לאחר ההשתתפות באירוויזיון הקליטה הלהקה גרסה נוספת לשיר בשפה האנגלית תחת הכותרת "Dance Butterfly".

## באירוויזיון
בערב התחרות שובץ השיר כ-11 בסדר ההופעות, לפני ניקולה די בארי האיטלקי עם "I giorni dell'arcobaleno" ואחרי הצמד הפיני פאיבי פאונו וקים פלור עם "Muistathan". עם תום חלוקת נקודות השופטים דורג במקום החמישי עם 100 נקודות.

## הערות שוליים

קטגוריה:שירי אירוויזיון 1972
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירי רוק
חלנקיה

**חלנקיה** או **אל-חלנקיה** (בערבית: **الحقلانية**) היא עיירה באל-אנבאר, בעיראק.

העיירה נמצאת באזור שזכה לחשיבות גאוגרפית ואסטרטגית, והפעילות הצבאית בעיראק רוכזה בו לא פעם, בפרט במהלך המעורבות האמריקאית שם.

בספירה שנערכה ב־2003, נרשמו בעיירה כ־30,000 תושבים.

## קישורים חיצוניים

* מידע על האקלים באזור

## הערות שוליים

קטגוריה:עיראק: יישובים
Young Right Now

"**Young Right Now**" הוא סינגל של הדי ג'יי והמפיק המוזיקלי הגרמני רובין שולץ והזמר-יוצר והמפיק המוזיקלי הישראלי דניס לויד. השיר יצא ב-12 בנובמבר 2021 בהוצאת חברת התקליטים וורנר מיוזיק גרמניה. השיר נכתב על ידי דניאל דימן, דניס לויד, Junkx, רובין שולץ, רובין חואנברי, סנדרו קוואצה ופרדריק סמסון, והופק על ידי רובין שולץ, דניס לויד ו-Junkx.

נכון לספטמבר 2023, השיר הושמע למעלה מ-141 מיליון פעמים בספוטיפיי, ולמעלה מ-21 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רובין שולץ
קטגוריה:שירי דניס לויד
קטגוריה:שירים באנגלית
קטגוריה:שירים שנכתבו על ידי רובין שולץ
קטגוריה:שירי דאנס-פופ
קטגוריה:שירי מוזיקה אלקטרונית
אוסטריה באירוויזיון 1972

**[[אוסטריה באירוויזיון|אוסטריה]] השתתפה ב[[אירוויזיון 1972]]**, שנערך באדינבורו שב, עם השיר "Falter im Wind" בביצוע להקת מיילסטונס. זו הייתה השתתפותה ה-14 של המדינה בתחרות הזמר של האירוויזיון. כמו כן, בשנה הבאה אוסטריה תכריז על פרישתה מהאירוויזיון. היא תשוב אליו בשנת 1976.

## לפני האירוויזיון
תאגיד השידור האוסטרי בחר באופן פנימי את מיילסטונס לייצוג המדינה. כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1972 לאור, "Falter im Wind", שנכתב והולחן על ידי היינץ רודולף אונגר, ריצ'רד שנהרץ ומנואל ריגוני.

## באירוויזיון
בערב התחרות שובץ השיר כ-11 בסדר ההופעות, לפני ניקולה די בארי האיטלקי עם "I giorni dell'arcobaleno" ואחרי הצמד הפיני פאיבי פאונו וקים פלור עם "Muistathan". עם תום חלוקת נקודות השופטים דורג במקום החמישי עם 100 נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:אוסטריה באירוויזיון
קטגוריה:מדינות באירוויזיון 1972
CallApp

**CallApp** היא אפליקציית מובייל המאפשרת זיהוי מתקשר, חסימת שיחות והקלטת שיחות. היא מספקת מידע רקע על המתקשר העומד מאחורי שיחות נכנסות או יוצאות, על ידי שימוש בתוכן שנוצר על ידי קהילה ובשירותי הרשתות החברתיות של המשתמש.

## היסטוריה
CallApp פותחה על ידי חברה בעלת שם זהה בשנת 2011, על ידי המנכ"ל לשעבר שלה, עודד וולוביץ והמנכ"ל הנוכחי, עמית און. הם גיוסו הון ראשוני בסך 1.6 מיליון דולר מקרן ההון סיכון גיזה ממשה ליכטמן, לשעבר מנכ"ל מיקרוסופט ישראל ומהיזם סער וילף, שמכר את Fraud Sciences לפייפאל. היא הוצגה לראשונה בפומבי באירוע TechCrunch Disrupt New York במאי 2012, ואחר כך בתערוכת Mobile World Congress ובכנס הטכנולוגיה האמריקאי – DEMO באותה שנה, בכנס זה גם הכריזה החברה כי כבר צברה מידע על 500 מיליון מספרי טלפון ברחבי העולם.

בינואר 2013 זכתה בתואר "הסטארטאפ הנולד של ישראל 2012", של אתר Geektime.

בקיץ 2014 פרץ סכסוך משפטי בין המייסד עודד וולוביץ, למשקיעים בחברה, הוביל לכך שהחברה הועמדה למכירה במכרז. וולוביץ טען שהמשקיעים סיכלו הצעות רכישה והשקעה לפי שווי של עשרות מיליוני שקלים, שאותן קיבלה החברה והובילו אותה לחדלות פירעון. המשקיעים מצדם אומרים שהחברה מעולם לא קיבלה הצעות כאלה. בדצמבר 2014 הסתיים הסכסוך כאשר קרנות ההון סיכון גיזה וסוסקהאנה רכשו את חלקו של וולוביץ בחברה והשקיעו בה 4 מיליון דולר נוספים.

## מאפיינים
CallApp מספקת שירות שיחה מזוהה, שמאפשר למשתמשים את האמצעים לזהות מראש שיחות טלמרקטינג, שיחות ספאם ומספרי שיחות רובוטיות. האפליקציה מאפשרת חסימת שיחות ויצירת רשימה שחורה של מתקשרים לא רצויים. האפליקציה מספקת למשתמש מידע בזמן אמת על הישויות העומדות מאחורי שיחות נכנסות או יוצאות, על ידי שימוש במידע שאנשים ועסקים חולקים על עצמם ברחבי האינטרנט יחד עם מידע שקהילת משתמשי CallApp מחליטה לשתף. האפליקציה מסנכרנת עם האימייל והיומן של המשתמש, מציגה אנשי קשר הדדיים וכוללת מידע עסקי. הוא מציע גם אפשרות הקלטת שיחות, יצירת ספר טלפונים, ספריית טלפונים הפוכה, גלישה בפרטיות, תזכורת שיחות ומצב רכב, כמו גם אפשרויות שדרוג בתשלום.

## קישורים חיצוניים

*  – ריאיון עם מייסדי החברה

## הערות שוליים

קטגוריה:חברות תקשורת ישראליות
קטגוריה:חברות תוכנה ישראליות
רקמת אסיזי

שמאל|ממוזער|200x200 פיקסלים| תרשים למוטיב ציפור ברקמת אסיזי
**רקמת אסיזי** (באנגלית: Assisi embroidery) היא צורה של רקמת צלבים המבוססת על מסורת רקמה איטלקית עתיקה שבה הרקע מלא בתפרי רקמה והמוטיבים העיקריים מתוארים אך לא תפורים. השם נגזר מהעיירה האיטלקית אסיזי שבה נוצרה הצורה המודרנית של המלאכה.

## תיאור הטכניקה
ברקמת אסיזי משתמשים בשיטה הידועה בשם voiding שבה תך צולב ממלא את הרקע בעוד המוטיב עצמו נותר ריק. תפר הולביין, מויטב של עבודה שחורה קווית, משמש כדי לשרטט ולהדגיש את המוטיב. 

באופן מסורתי, ברקמת אסיזי לא משתמשים בדרך כלל בתך צולב, אלא בתך צולב בעל זרועות ארוכות. ידועות גם דוגמאות לשימוש בתכים אחרים, כגון תך צלב איטלקי ותך צמה אלג'יראי. צבעי החוט בהם השתמשו היו אדום, כחול, ירוק או זהב עבור הרקע ושחור או חום עבור קווי המתאר. מוטיבים מסורתיים היו ברובם הרלדיים, במיוחד חיות הרלדיות, ובדרך כלל הציגו זוגות מסודרים באופן סימטרי של בעלי חיים וציפורים המוקפים בגבולות מעוטרים.

ברקמות העתיקות ביותר, הדמויות צוירו ביד חופשית על הבד והוקפו בתפר הולביין. הרקע, לעיתים קרובות פשתן בצבע שמנת,  היה מלא ככל האפשר. עבור יצירות מודרניות יותר, התבנית נרשמה בדייקנות על נייר, בדומה ליצירת דפוסי תפרים צולבים שנספרו. כיום רקמת אסיזי נעשית כמעט תמיד כך.

## היסטוריה
מבחינה היסטורית, לאיטליה הייתה מסורת ארוכה של רקמה בהירה וצבעונית. במאות השלוש עשרה והארבע עשרה נזירות שרקמו פיתחו סגנון פשוט יותר שבו עיצובים ומוטיבים לא נרקמו על בד פשתן עדין אך קווי המתאר והרקע נרקמו במשי צבעוני. המוטיבים הושפעו מאוד מעיצובים מסורתיים של זוגות ציפורים או בעלי חיים המוקפים בעבודת גלילה משוכללת. פריטים מוקדמים אלה שימשו לרוב למטרות דתיות, למשל, בדי מזבח וגלימות כהונה.

עד המאה השש-עשרה הפכה רקמת אסיזי לפופולרית יותר ושילבה מגוון רחב יותר של מוטיבים, ביניהם כאלה המבוססים על דימויים של סאטירים, שדים ויצורים מיתיים עתיקים מתקופת הרנסאנס.

במאות השמונה-עשרה והתשע-עשרה, הפופולריות של צורת רקמה זו דעכה ורבים מהעיצובים והמוטיבים אבדו. רק בתחילת המאה העשרים התחדש המנהג בעיירה האיטלקית אסיזי. באוקטובר 1902 מנזר סנט אן ייסד את Laboratorio Ricreativo Festivo Femminile San Francesco di Assisi.  מטרת סדנת מלאכת יד זו הייתה להחיות את מלאכת היד המקומית המסורתית ולספק תעסוקה לנשים עניות כדי להשלים את הכנסתן. התעשייה הכפרית הזו פרחה ועיצובים אלה התפשטו במהירות ברחבי איטליה, אירופה ומחוצה לה.

## רקמת אסיזי מודרנית
גרסה מודרנית של רקמת אסיזי התפתחה במאה העשרים ואחת. צבעים ודוגמאות רבים ושונים משמשים לרקע, והמוטיבים מגוונים ביותר. עם זאת, הגרסה המסורתית המתחדשת עדיין נהוגה בעיירה אסיזי שבה אפשר לראות את הנשים המקומיות יושבות מול בתיהן ורוקמות פריטים עבור חנות הרקמה השיתופית המקומית.

## גלריית תמונות

AssisiBorder.JPG|
Bibliothèque DMC - 27 - Broderies d'Assise (cropped).jpg|
Butterfly in modern Assisi work.jpg|


## קישורים חיצוניים

## הערות שוליים

אסיזי
קטגוריה:טקסטיל
קטגוריה:אמנות סיבים